《次韵卢致远祈雨喜应》
宋代·陈著

四郊多少出云山，六月如何得雨悭。
天意茫茫知不外，秋成岌岌有无閒。
人非稼穑谁为命，职在蛟龙可听閒。
终藉精忱起灵蛰，鹤骖带得夜瓢还。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。